## Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 128/2013 (23.10.2013.), Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2793

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 44. sjednici održanoj 25. rujna 2013. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13, 38/13., 50/13., 51/13., 99/13 i 103/13.) u članku 9. stavak 4. mijenja se i glasi:

»Doktori specijalisti bolnički/izvanbolnički osnovom uputnice kojom je osigurana osoba upućena na bolničko liječenje, specijalističku zdravstvenu zaštitu i ambulantno liječenje upućuju, u svezi s uputnom dijagnozom, a u skladu s kriterijima upućivanja utvrđenim općim aktom Zavoda, internom uputnicom osiguranu osobu na daljnju obradu.«

Stavak 5. briše se.

Članak 2.

U članku 51. dodaje se novi stavak 2. koji glasi:

»U ortodontskoj zdravstvenoj zaštiti standard zdravstvene zaštite utvrđuje se osnovom kategorizacije ortodontskih anomalija utvrđenih Pravilnikom o dentalnoj zdravstvenoj zaštiti iz obveznog zdravstvenog osiguranja.«

Članak 3.

U članku 63. stavku 2. u Tablici I. razina – postupci za koje nije potrebna dodatna oprema i/ili dodatna edukacija, podaci pod šifrom OM 161 mijenjaju se i glase:

»

|  |  |  |  |
| --- | --- | --- | --- |
| OM161 | Prva posjeta osiguranika nakon priznavanja ozljede na radu i profesionalne bolesti\* | K | 2,75 |

«.

Iza stavka 5. dodaje se novi stavak 6. koji glasi:

»Svi postupci vezani uz liječenje priznate ozljede na radu i profesionalne bolesti ne uračunavaju se u maksimalni iznos novčanih sredstava utvrđen u skladu sa stavkom 1. ovog članka.«

Članak 4.

U članku 77. stavku 2. u Tablici I. razina – postupci za koje je potrebna dodatna oprema, podaci pod šifrom GI113 mijenjaju se i glase:

»

|  |  |  |  |
| --- | --- | --- | --- |
| GI113 | Prva posjeta osiguranika nakon priznavanja ozljede na radu i profesionalne bolesti\* | K | 2,75 |

«.

Iza stavka 5. dodaje se novi stavak 6. koji glasi:

»Svi postupci vezani uz liječenje priznate ozljede na radu i profesionalne bolesti ne uračunavaju se u maksimalni iznos novčanih sredstava utvrđen u skladu sa stavkom 1. ovog članka.«

Članak 5.

U članku 84. stavku 2. u Tablici DTP I. razine\_ KURATIVA\_ sve osigurane osobe, podaci pod šifrom DM459 mijenjaju se i glase:

»

|  |  |  |
| --- | --- | --- |
| DM459 | Prva posjeta osigurane osobe nakon priznavanja ozljede na radu i profesionalne bolesti \* | 2,75 |

«.

Iza stavka 3. dodaje se novi stavak 4. koji glasi:

»Iznimno od stavka 3. ovog članka zdravstvene ustanove i privatni zdravstveni radnici mogu, u skladu s posebnom odlukom Upravnog vijeća Zavoda kojom se utvrđuju dobna skupina i broj osiguranih osoba iste, ispostavljati račune za terapijske postupke protetike i u većem postotku od utvrđenog u stavku 3. ove Odluke.«

Dosadašnji stavci 4., 5. i 6. postaju stavci 5., 6. i 7.

Iza dosadašnjeg stavka 6. koji je postao stavak 7. dodaje se novi stavak 8. koji glasi:

»Svi postupci vezani uz liječenje priznate ozljede na radu i profesionalne bolesti ne uračunavaju se u maksimalni iznos novčanih sredstava utvrđen u skladu sa stavkom 1. ovog članka.«

Članak 6.

U članku 85. stavku 1. podstavku 1. brišu se riječi: »(izuzev ortodoncije)«.

Članak 7.

U članku 92. dodaje se novi stavak 2. koji glasi:

»Radi praćenja rada u djelatnosti hitne medicine utvrđuju se dijagnostičko-terapijski postupci kako slijedi:

|  |  |
| --- | --- |
| Šifra postupka | Naziv postupka |
| HM001 | Postupak prijema poziva prema Hrvatskom indeksu prijema hitnog poziva za MPDJ |
| HM002 | Postupak davanja medicinskog savjeta prema Hrvatskom indeksu prijema hitnog poziva za MPDJ (telefonske konzultacije) |
| HM003 | Postupak davanja telefonskih uputa za provođenje osnovnih mjera održavanja života |
| HM004 | Postupak davanja telefonskih uputa za pružanje prve pomoći |
| HM005 | Postupak upravljanja timovima na terenu |
| HM006 | Koordinacija u masovnim nesrećama |
| HM007 | Dolazak na mjesto intervencije tima HMS |
| HM008 | Prvi pregled hitnog pacijenta |
| HM009 | Drugi pregled hitnog pacijenta |
| HM010 | Prvi pregled ozlijeđenog pacijenta |
| HM011 | Drugi pregled/lokalni pregled ozlijeđenog pacijenta |
| HM012 | Drugi pregled/prošireni pregled ozlijeđenog pacijenta |
| HM013 | Pregled palijativnog pacijenta |
| HM015 | Brzo izvlačenje ozljeđenika iz vozila |
| HM016 | Skidanje kacige |
| HM017 | Prenošenje hitnog pacijenta transportnom plahtom |
| HM018 | Prenošenje hitnog pacijenta u transportnoj stolici |
| HM019 | Prenošenje hitnog pacijenta na transportnim kolicima |
| HM020 | Unošenje hitnog pacijenta u prijevozno sredstvo i fiksacija pacijenta |
| HM021 | Prijevoz hitnog pacijenta |
| HM022 | Postupak predaje hitnog pacijenta u bolničku ustanovu |
| HM023 | Postupak pri opstrukciji dišnog puta kod osoba pri svijesti |
| HM024 | Postupak otvaranja dišnog puta zabacivanjem glave i podizanjem brade |
| HM025 | Postupak potiskivanja donje čeljusti naprijed i gore |
| HM026 | Čišćenje dišnog puta |
| HM027 | Sukcija gornjih dišnih puteva mekanim ili Yankauer kateterom |
| HM028 | Aspiracija donjih dišnih puteva |
| HM029 | Postavljanje orofaringealnog tubusa |
| HM030 | Postavljanje nazofaringealnog tubusa |
| HM031 | Postavljanje laringealne maske |
| HM032 | Postavljanje I-gel maske |
| HM033 | Endotrahealna intubacija s pripremom |
| HM034 | Postupak RSI s pripremom |
| HM035 | Konikotomija |
| HM036 | Ventilacija samoširećim balonom s maskom i spremnikom |
| HM037 | Mahanička ventilacija asistirana/kontrolirana |
| HM038 | Neinvanzivna mehanička ventilacija |
| HM039 | Terapija kisikom – aplikacija nosnim kateterom |
| HM040 | Terapija kisikom – aplikacija s maskom za kisik |
| HM041 | Terapija kisikom – aplikacija s maskom sa spremnikom |
| HM042 | Pulsna oksimetrija |
| HM043 | Kapnometrija |
| HM044 | Vanjska masaža srca |
| HM045 | Defibrilacija manuelnim defibrilatorom |
| HM046 | Defibrilacija automatskim/poluautomatskim vanjskim defibrilatorom |
| HM047 | Električna kardioverzija |
| HM048 | Transkutana elektrostimulacija |
| HM049 | Postreanimacijska skrb |
| HM050 | Nadzor vitalno ugroženog pacijenta |
| HM051 | Postupak stavljanja EKG-a monitoringa |
| HM052 | Snimanje i očitavanje 12 kanalnog EKG-a |
| HM053 | Utvrđivanje frenkvencije disanja |
| HM054 | Mjerenje krvnog tlaka |
| HM055 | Mjerenje temperature |
| HM056 | Digitorektalni pregled |
| HM057 | Urin – test traka |
| HM058 | U-Glukoza, test traka |
| HM059 | Određivanje GUK-a glukometrom |
| HM060 | Postavljanje intravenskog puta |
| HM061 | Postavljanje intravenskog puta za infuziju |
| HM062 | Postavljanje intraosealnog puta |
| HM063 | Aplikacija terapije im. |
| HM064 | Aplikacija terapije iv. |
| HM065 | Aplikacija terapije sc. |
| HM066 | Aplikacija terapije rektalno |
| HM067 | Aplikacija terapije inhalatorno |
| HM068 | Aplikacija terapije sublingvalno |
| HM069 | Aplikacija terapije nazalno |
| HM070 | Zbrinjavanje politraume |
| HM071 | Zbrinjavanje amputiranog ekstremiteta |
| HM072 | Postavljanje Schantzovog ovratnika |
| HM073 | Imobilizacija trokutastom maramom |
| HM074 | Imobilizacija na dugoj dasci |
| HM075 | Imobilizacija na vakuum madracu uz upotrebu raskolopnih nosila |
| HM076 | Imobilizacija na rasklopnim nosilima |
| HM077 | Imobilizacija ekstremiteta vakuum udlagama |
| HM078 | Imobilizacija ekstremiteta splint udlagama |
| HM079 | Imobilizacija kralježnice sa prslukom za imobilizaciju i izvlačenje |
| HM080 | Imobilizacija kuka |
| HM081 | Imobilizacija zdjelice |
| HM082 | Zaustavljenje vanjskog krvarenja |
| HM083 | Postavljanje tornque-a |
| HM084 | Zaustavljanje krvarenja iz nosa |
| HM085 | Odstranjivanje stranog tijela iz uha i nosa |
| HM086 | Odstranjivanje površinsko ležećeg stranog tijela iz rožnice i spojnice |
| HM087 | Zaustavljanje krvarenja nakon ekstrakcije zuba |
| HM088 | Zbrinjavanje manjih i površinskih ozljeda/rana /opeklina/ozeblina |
| HM089 | Zbrinjavanje većih ozljeda/rana |
| HM090 | Zbrinjavanje opeklina |
| HM091 | Zbrinjavanje ozeblina |
| HM092 | Terapijska tehnika za zagrijavanje ili ohlađivanje tijela omotima i oblozima |
| HM093 | Zbrinjavanje penetrantnih ozljeda prsnog koša |
| HM094 | Postupak dekompresije tenzijskog pneumotoraksa |
| HM095 | Postavljanje nazogastrične sonde |
| HM096 | Postavljanje urinarnog katetera |
| HM097 | Toaleta i čišćenje traheobronhalnog stabla |
| HM098 | Oksigenoterapija u kući |
| HM099 | FAST pregled |
| HM100 | Vođenje poroda |
| HM101 | Opskrba novorođenčeta |
| HM102 | Izdavanje recepata pacijentu prema medicinskoj indikaciji koju je utvrdio liječnik zavoda za hitnu medicinu |
| HM103 | Postupak prisilne hospitalizacije |
| HM104 | Intervencija vezana uz socijalnu problematiku |
| HM105 | Intervencija na zahtjev policije |
| HM106 | Pregled na zahtjev policije |
| HM107 | Vađenje kapilarne krvi na zahtjev policije |
| HM108 | Vađenje venske krvi na zahtjev policije |
| HM109 | Uzimanje mokraće na zahtjev policije |
| HM110 | Ispunjavanje obrasca AUK-2 |
| HM111 | Primjena mjera osobne zaštite u situacijama povećanog rizika |
| HM112 | Savjetovanje s pacijentom/obitelji |
| HM113 | Hitni medicinski prijevoz cestovnim vozilom |
| HM114 | Hitni medicinski prijevoz vodom |
| HM115 | Hitni medicinski prijevoz zrakom |
| HM116 | Trijaža kod masovnih nesreća s ispunjavanjem propisanog obrasca |
| HM117 | Intevencija tima HMS po pozivu iznad standarda propisanog mrežom HM |
| HM118 | Intervencija tima HMS po pozivu iznad standarda propisanog mrežom HM vezano uz masovne nesreće i katastrofe |

«.

Članak 8.

U članku 98. stavku 2. u Tablici 2.2. iza šifre KLM39 dodaju se nove šifre sa sljedećim podacima:

»

|  |  |  |  |  |  |
| --- | --- | --- | --- | --- | --- |
| PSL01 | Psihodijagnostička obrada |  |  | Uključuje: intervju, opažanje ponašanja, testiranje inteligencije, ispitivanje ličnosti, analizu, interpretaciju i integraciju rezultata, pisanje nalaza i mišljenja.  Ne može se zaračunati uz PSL02, PSL03, PSL04 | 374,22 |
| PSL02 | Diferencijalna psihodijagnostička obrada |  |  | Uključuje: intervju, testiranje inteligencije, tehnike za procjenu drugih kognitivnih funkcija, upitnike ličnosti, upitnike za specifične psihopatološke poremećaje, projektivne i poluprojektivne tehnike, opažanje ponašanja, analizu, interpretaciju i integraciju rezultata, pisanje nalaza i mišljenja.  Ne može se zaračunati uz PSL01, PSL03, PSL04 | 457,38 |
| PSL03 | Psihodijagnostička obrada djeteta – dojenačka i predškolska dob |  |  | Uključuje: intervju s roditeljem, opservaciju ponašanja djeteta, testiranje razvojnim skalama, analizu, interpretaciju i integraciju rezultata, pisanje nalaza i mišljenja.  Ne može se zaračunati uz PSL01, PSL02, PSL04 | 332,64 |
| PSL04 | Psihodijagnostička obrada djeteta – kasna predškolska i školska dob |  |  | Uključuje: intervju s djetetom, intervju s roditeljima, opažanje ponašanja djeteta, testiranje inteligencije, procjenu emocionalnog i socijalnog razvoja upitnicima, analizu, interpretaciju i integraciju rezultata, pisanje nalaza i mišljenja.  Ne može se zaračunati uz PSL01, PSL02, PSL03 | 498,96 |
| PSL05 | Psihološko savjetovanje odrasle osobe ili djeteta |  |  |  | 83,16 |
| PSL06 | Obiteljsko psihološko savjetovanje/Psihološko savjetovanje para |  |  |  | 124,74 |
| PSL07 | Psihološka priprema za medicinski postupak |  |  |  | 62,37 |
| PSL08 | Psihološka priprema djeteta za medicinski postupak |  |  |  | 103,95 |
| PSL09 | Psihološki tretman traume |  |  |  | 103,95 |
| PSL10 | Psihološki tretman suzbijanja boli kod odrasle osobe |  |  |  | 41,58 |
| PSL11 | Psihološki tretman suzbijanja boli kod djeteta |  |  | Uključuje psihološku pripremu djeteta i edukaciju roditelja. | 83,16 |
| PSL12 | Psihološki tretman rehabilitacije kognitivnih i izvršnih funkcija, uvježbavanje životnih vještina |  |  |  | 83,16 |
| PSL13 | Psihosocijalna edukacija za prilagodbu na zdravstveno stanje |  |  |  | 62,37 |
| PSL14 | Psihoterapija-individualna |  |  |  | 83,16 |
| PSL15 | Psihoterapija – grupna |  |  | Za grupnu terapiju do 5 osoba. Zaračunava se za svakog sudionika grupne terapije. | 25,00 |

«.

Članak 9.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/13-01/303

Urbroj: 338-01-01-13-1

Zagreb, 25. rujna 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

128 23.10.2013 Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 128/2013-2793
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)